**Príloha č. 3 Návrh Kúpnej zmluvy**

**KÚPNA ZMLUVA**

uzavretá v súlade s ustanovením § 409 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „zmluva“) medzi

**Kupujúci: Ján Haluška - Hamannax**

Sídlo: Za Vŕšok 230, 976 69 Pohorelá

IČO : 32227507

IČ DPH: SK 1020565898

Bankové spojenie: Tatra banka, a.s.

Číslo účtu: SK59 1100 0000 0026 2413 1518

Zastúpený: Ján Haluška - majiteľ

Forma: FO

(ďalej len „kupujúci“)

a

**Predávajúci:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

E-mail:

Telefonický kontakt:

zapísaný v Obchodnom/Živnostenskom registri ..............

(ďalej len „predávajúci“)

**Preambula**

1. Zmluvné strany berú na vedomie, že predmet zmluvy je spolufinancovaný v rámci projektu Podpora podnikania a inovácií v rámci výzvy IROP-CLLD-P833-511-001. Táto zmluva rešpektuje podmienky Zmluvy o poskytnutí finančného príspevku č. IROP-CLLD-P833-511-001-002.

2. Podkladom pre uzavretie tejto zmluvy je najnižšia cenová ponuka predložená na základe Výzvy na predkladanie ponúk v rámci verejného obstarávania, ktoré vyhlásil kupujúci v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.

**Čl. I**

**Predmet zmluvy**

Predávajúci sa zaväzuje dodať kupujúcemu tovar: **Jednostranná automatická olepovačka s invertorom** (ďalej len „tovar“), ktorého bližšia špecifikácia je uvedená v Prílohe č. 1 tejto zmluvy, previesť na kupujúceho vlastnícke právo na tovar a kupujúci sa zaväzuje dohodnutým spôsobom spolupôsobiť, tovar prevziať a zaplatiť predávajúcemu dohodnutú kúpnu cenu.

**ČI. II**

**Čas, miesto a podmienky dodania predmetu kúpy**

1. Predávajúci sa zaväzuje dodať kupujúcemu tovar do 90 kalendárnych dní odo dňa účinnosti tejto zmluvy na miesto dodania: Závadka nad Hronom 976 67, Cesta osloboditeľov 2.

2. Kupujúci požaduje, aby bol dodaný tovar nový, nepoužívaný. O odovzdaní a prevzatí tovaru vyhotovia zmluvné strany preberací protokol obsahujúci minimálne:

a) presné označenie dodávaného tovaru,

b) dátum, čas a miesto odovzdania tovaru,

c) presné špecifikácie odovzdaného príslušenstva a dokumentácie k tovaru,

d) podpisy odovzdávajúcich a preberajúcich osôb.

Preberací protokol bude vyhotovený v 4 vyhotoveniach, jedno pre predávajúceho a tri pre kupujúceho.

3. Tovar bude dodaný jeho prevzatím poverenou osobou kupujúceho v mieste dodania a podpísaním preberacieho protokolu oboma zmluvnými stranami. Oprávnená osoba kupujúceho prevezme tovar s odbornou starostlivosťou a preverí stav tovaru vizuálnou kontrolou, vrátane príslušenstva a výbavy. V prípade zjavných nedostatkov má právo kupujúci požadovať ich okamžité odstránenie, ktoré sa predávajúci zaväzuje vykonať najneskôr do 5 pracovných dní. Pokiaľ kupujúci zistí, že odovzdaný tovar nezodpovedá špecifikácii podľa Prílohy č. 1 tejto zmluvy, podmienkam stanoveným vo verejnom obstarávaní alebo tovar bude odovzdávaný bez požadovaných dokladov, je kupujúci oprávnený neprevziať tovar a dohodnúť s predávajúcim náhradný termín jeho odovzdania.

4. Predávajúci sa zaväzuje spolu s dodaným tovarom odovzdať kupujúcemu všetky doklady, ktoré sa k nemu vzťahujú a ktoré sú potrebné na užívanie tovaru a na výkon vlastníckeho práva, najmä návod na obsluhu a základnú údržbu tovaru v slovenskom alebo anglickom jazyku, CE certifikát, resp. vyhlásenie o zhode ponúkaného tovaru (vrátane softvéru) pre EÚ – v origináli, resp. úradne overenej kópii, záručné listy a iné relevantné dokumenty v slovenskom, českom alebo anglickom jazyku. Súčasne predávajúci odovzdá kupujúcemu aj ovládací softvér k tovaru.

5. Kupujúci sa zaväzuje poskytnúť predávajúcemu primeranú súčinnosť v rozsahu a spôsobom potrebnom na odovzdanie tovaru.

6. Predávajúci oznámi svoju pripravenosť dodať tovar kupujúcemu elektronickou poštou na emailovú adresu *hamannax@hamannax.sk*, a to najneskôr 5 pracovných dní pred uplynutím lehoty na dodanie tovaru podľa bodu 1 tohto článku, a následne s kupujúcim dohodne konkrétny termín dodania tovaru.

7. Predávajúci sa zaväzuje tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Tovar musí byť dodaný zabalený takým spôsobom, ktorý dostatočne zabezpečí jeho ochranu a uchovanie.

8. Predávajúci je povinný po dodaní tovaru na miesto dodania tento tovar nainštalovať, uviesť do prevádzky, vykonať skúšobnú prevádzku a riadnym spôsobom zaškoliť poverených zamestnancov kupujúceho ohľadne obsluhy. O zaškolení spíšu oprávnení zástupcovia predávajúceho a kupujúceho záznam.

**ČI. III**

**Kúpna cena a platobné podmienky**

1. Kúpna cena tovaru uvedeného v článku I. tejto zmluvy je určená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov:

- v celkovej výške **.................** **EUR s DPH** (slovom: *.................................................* eur *..................*. centov),

- 20 % DPH ................. EUR,

- cena bez DPH ................. EUR.

2. Kúpna cena tovaru je stanovená na základe cenovej ponuky predávajúceho, ktorá tvorí Prílohu č. 2 a je neoddeliteľnou súčasť tejto zmluvy.

3. Kúpna cena zahŕňa aj dopravu tovaru na miesto dodania, inštaláciu tovaru u kupujúceho, uvedenie tovaru do prevádzky, uskutočnenie skúšobnej prevádzky vrátane zaškolenia poverených zamestnancov kupujúceho ohľadne obsluhy, ako aj všetky ostatné náklady predávajúceho vynaložené v súvislosti s dodaním tovaru.

4. Kupujúci sa zaväzuje kúpnu cenu podľa bodu 1 a 3 tohto článku zaplatiť na základe faktúry vystavenej predávajúcim. Faktúra bude predávajúcim vyhotovená po uskutočnení skúšobnej prevádzky vrátane zaškolenia poverených zamestnancov kupujúceho ohľadne obsluhy dodaného tovaru v 4 rovnopisoch, z ktorých každý bude mať platnosť originálu. Kupujúci neposkytne predávajúcemu žiadne zálohové platby.

5. Lehota splatnosti vystavenej faktúry je stanovená na 60 dní odo dňa jej doručenia kupujúcemu. Zmluvné strany týmto výslovne vyhlasujú, že 60 dňová lehota splatnosti faktúry vystavenej predávajúcim kupujúcemu v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre predávajúceho a takéto dojednanie odôvodňuje povaha predmetu plnenia v zmysle tejto zmluvy. Faktúra sa zaplatí bankovým prevodom na účet predávajúceho.

6. Faktúra bude mať tieto náležitosti:

* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* číslo zmluvy,
* deň vystavenia a deň splatnosti faktúry, dátum zdaniteľného plnenia,
* u faktúry s uplatnením DPH hodnotu DPH v % a v EUR,
* fakturovanú sumu v EUR,
* množstvo a druh dodaného tovaru,
* označenie osoby, ktorá faktúru vystavila,
* pečiatku a podpis zodpovedného zástupcu predávajúceho,
* označenie peňažného ústavu a číslo účtu v tvare IBAN, na ktorý sa má platiť, konštantný a variabilný symbol,

7. V prípade, že faktúra nebude obsahovať náležitosti uvedené v tejto zmluve, je kupujúci oprávnený vrátiť ju predávajúcemu na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry kupujúcemu.

**Čl. IV**

**Nadobudnutie vlastníckeho práva a prechod nebezpečenstva škody**

1. Vlastnícke právo k tovaru nadobúda kupujúci jeho prevzatím od predávajúceho (čl. II bod 3.) a zároveň po zaplatení celej kúpnej ceny podľa tejto zmluvy.

2. Nebezpečenstvo škody na tovare prechádza na kupujúceho okamihom, keď predávajúci splní svoju povinnosť tovar dodať kupujúcemu podľa tejto zmluvy. Tovar sa považuje za dodaný okamihom podpisu preberacieho protokolu v súlade s článkom II tejto zmluvy.

**Čl. V**

**Práva a povinnosti zmluvných strán pri dodaní predmetu kúpy**

1. Predávajúci sa v súlade s touto zmluvou zaväzuje najmä:

a) dodať kupujúcemu tovar v dohodnutej dobe a mieste dodania,

b) niesť všetky nebezpečenstvá za škody na tovare až do okamihu jeho riadneho odovzdania kupujúcemu podľa článku II tejto zmluvy.

2. Kupujúci sa v súlade s touto zmluvou zaväzuje najmä:

a) zaplatiť kúpnu cenu v dohodnutej výške a dohodnutým spôsobom,

b) prevziať tovar v dohodnutej dobe a v mieste dodania,

c) niesť všetky nebezpečenstvá škody na tovare od okamihu jeho riadneho prevzatia od predávajúceho podľa článku II tejto zmluvy.

**Čl. VI**

**Zodpovednosť za vady, záruka za akosť a záručný servis**

1. Predávajúci preberá záruku za akosť dodaného tovaru, pričom dĺžka záručnej doby je minimálne 24 mesiacov; záručná doba začne plynúť odo dňa prevzatia tovaru kupujúcim (od dátumu uvedeného v preberacom protokole). Záručná doba sa predlžuje o dobu, v ktorej nemohol kupujúci tovar v záručnej dobe užívať z dôvodu odstraňovania vád, na ktoré sa záruka vzťahuje. Záručná doba na tovar bude uvedená v záručnom liste, ktorý bude súčasťou odovzdávajúcej dokumentácie.

2. Predávajúci sa zaväzuje, že dodaný tovar bude bez vád a v dobe jeho prevzatia kupujúcim a po dobu trvania záručnej lehoty bude spôsobilý na používanie a bude spĺňať vlastnosti stanovené platnými normami a touto zmluvou.

3. Predávajúci po dobu záruky uhrádza všetky náklady na záručné opravy.

4. Zmluvné strany sa dohodli, že nároky plynúce z poskytnutej záruky riadne uplatnenej kupujúcim voči predávajúcemu, považujú obe strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získavaní podkladov pre posúdenie oprávnenosti nárokov uplatnených kupujúcim.

5. Predávajúci je povinný zabezpečovať záručný servis tovaru prostredníctvom zmluvne zabezpečeného servisného technika s certifikátom od výrobcu pre dodávaný tovar. V rámci záručného servisu je predávajúci povinný vykonávať bezplatné odstránenie vád tovaru, na ktoré sa vzťahuje poskytnutá záruka.

6. Predávajúci sa zaväzuje pristúpiť k posúdeniu vady do 3 pracovných dní od nahlásenia vady zo strany kupujúceho, inak zodpovedá za škodu tým spôsobenú kupujúcemu. Kupujúci je oprávnený uplatniť u predávajúceho nároky z vád písomnou formou bez zbytočného odkladu od vzniku vady. Zmluvné strany sa dohodli, že kupujúci je oprávnený u predávajúceho nároky z vád uplatniť i telefonicky alebo emailom (s potvrdením doručenia), s následným potvrdením odoslaným predávajúcemu do 3 pracovných dní.

7. Za vadu tovaru počas plynutia záručnej doby sa považuje najmä to, ak tovar ako celok alebo niektorý z jeho funkčných komponentov nefunguje počas jeho používania, resp. prevádzky v súlade s technickými parametrami zariadenia a meraných fyzikálnych veličín tak, ako je uvedené v Prílohe č. 1 tejto zmluvy.

8. Predávajúci je povinný vadu, na ktorú sa vzťahuje záruka, odstrániť maximálne do 14 dní odo dňa jej nahlásenia.

9. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.

10. V prípade omeškania predávajúceho s odstránením vady laboratórnych prístrojov oproti lehote uvedenej v bode 8. tohto článku zmluvy, má kupujúci právo na uplatnenie zmluvnej pokuty voči predávajúcemu vo výške 0,05 % z kúpnej ceny tovaru za každý deň omeškania predávajúceho s  odstraňovaním vady. Tým nie je dotknutý nárok kupujúceho na náhradu škody v plnej výške.

11. Ak predávajúci neodstráni vadu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.

12. V záručnej dobe predávajúci vykoná bezplatne záručné preventívne prehliadky tovaru vo výrobcom predpísanom rozsahu podľa servisného manuálu. Poslednú servisnú prehliadku predávajúci vykoná dva týždne pred uplynutím záručnej doby a bezplatne odstráni všetky zistené vady a nedostatky tovaru.

13. V záruke je zahrnuté aj bezplatné dodávanie náhradných dielov potrebných na riadne fungovanie tovaru, ako aj poradenská starostlivosť o tovar.

**Čl. VII**

**Ďalšie dojednania**

1. Zmluvné strany sa zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

2. Všetky písomnosti týkajúce sa právnych vzťahov založených medzi účastníkmi touto zmluvou sa doručujú:

a) poštou,

b) treťou osobou oprávnenou doručovať zásielky,

b) osobne.

3. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.

4. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.

5. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu bod 3. tohto článku.

**Čl. VIII**

**Zodpovednosť za škodu**

1. Každá zmluvná strana zodpovedá za škodu spôsobenú druhej zmluvnej strane v súvislosti s plnením zmluvy za podmienok uvedených v zmluve.

2. Žiadna zmluvná strana nebude v celku alebo časti zodpovedná druhej zmluvnej strane za porušenie povinností vyplývajúcich z tejto zmluvy, ak takéto porušenie bude vychádzať celkom alebo čiastočne z okolností vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.

3. Ustanovenie bodu 2. tohto článku sa uplatní za predpokladu, že druhá zmluvná strana bola bezodkladne oboznámená písomne o týchto okolnostiach a predpokladanej dobe ich trvania porušujúcou zmluvnou stranou.

4. Kupujúci je oprávnený uplatniť zmluvnú pokutu voči predávajúcemu v prípade, ak predávajúci poruší svoju povinnosť dodať tovar kupujúcemu včas, a to vo výške 0,02 % denne z kúpnej ceny tovaru za každý deň omeškania. Vznikom povinnosti predávajúceho zaplatiť zmluvnú pokutu ani jej skutočným zaplatením nie je dotknutý nárok kupujúceho na náhradu škody, ktorá mu vznikla porušením povinnosti predávajúceho a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

**ČI. IX**

**Zánik zmluvy**

1. Pri podstatnom porušení povinností vyplývajúcich z tejto zmluvy môže oprávnená strana okamžite odstúpiť a požadovať od povinnej strany náhradu škody a sankcie podľa tejto zmluvy. Odstúpenie oprávnená strana uskutoční v písomnej forme a zašle doporučene poštou na adresu sídla druhej zmluvnej strany uvedenú v tejto zmluve alebo na inú písomne oznámenú adresu v prípade zmeny sídla, pričom zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách nemá vplyv na platnosť a účinnosť odstúpenia.

2. Zmluvné strany sa dohodli, že za podstatné porušenie zmluvných povinností predávajúcim sa považuje aj:

a) nedodržanie termínov plnenia podľa tejto zmluvy,

b) ak dodaný tovar nebude svojimi vlastnosťami zodpovedať špecifikácii podľa zmluvy,

c) v prípade, ak kupujúci preukáže výskyt neodstrániteľnej vady tovaru v záručnej dobe alebo ak preukáže výskyt opakujúcich sa neodstrániteľných vád v záručnej dobe brániacich používaniu tovaru, pričom zmluvné strany sa dohodli, že kupujúci má právo na výmenu tovaru a v prípade, ak nedôjde k výmene tovaru, kupujúci môže odstúpiť od zmluvy.

d) ostatné prípady, ak ide o podstatné porušenie uvedené v tejto zmluve.

**Čl. X**

**Záverečné ustanovenia**

1. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísaných obidvomi zmluvnými stranami.

2. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.

3. V prípade, ak niektoré ustanovenia zmluvy stratia platnosť alebo účinnosť, nie je tým dotknutá platnosť a účinnosť ostatných ustanovení zmluvy. Namiesto neúčinných ustanovení alebo za účelom úpravy vzťahov, ktoré nie sú právne upravené, sa použijú ustanovenia platných právnych predpisov, ktoré sú obsahom a účelom najbližšie k obsahu a účelu ustanoveniam, ktoré stratili platnosť.

4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.

5. Táto zmluva je vyhotovená v troch rovnopisoch, kupujúci obdrží dva rovnopisy a predávajúci jeden rovnopis.

6. Účastníci zmluvy týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.

7. Predávajúci je povinný strpieť výkon kontroly/auditu zo strany oprávnených osôb v zmysle príslušných právnych predpisov SR a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj z uzatvorenej Zmluvy o poskytnutí finančného príspevku v súvislosti s realizáciou projektov súvisiacich s touto zmluvou. Oprávnenými osobami na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej komisie a Európskeho dvora audítorov,
6. Orgán zabezpečujúci ochranu finančných záujmov EÚ,

Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

8. Táto zmluva je uzatvorená dňom jej neskoršieho podpisu zmluvných strán a účinnosť nadobúda v súlade s § 47a ods. 2 Občianskeho zákonníka nasledujúci deň po zverejnení na vlastnom webovom sídle alebo inom vhodnom portáli (napr. obchodný vestník).

V............... dňa ................. 2022 V ................. dňa ............... 2022

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 kupujúci predávajúci

**Prílohy:**

*1. Podrobná špecifikácia*

*2. Návrh uchádzača na plnenie kritérií*

*Príloha č. 1 Zmluvy – Podrobná špecifikácia*

Názov zákazky: Nákup technického zariadenia – jednostranná automatická olepovačka s invertorom

Hlavný slovník CPV:

42642100-9 Obrábacie stroje na drevo

43810000-4 Zariadenia na opracovanie dreva

Predmet zákazky:

Predmetom zákazky je nákup technického zariadenia pre potreby opracovania dreva.

Technické parametre:

Pracovná výška počas frézovanie mm 8-60

Posuvová rýchlosť min.m/min 12

Hrúbka hrán v roliach mm 0,4-6

Množstvo lepidla min. kg 1,5

Naklápanie stupňov 0-15°

Minimálna dĺžka dielca mm 140

Minimálna šírka dielca mm 100

Minimálna hrúbka dielca mm 12

Všeobecné požiadavky:

• automatický stroj na jednostranné olepovanie hrán na olepovanie hrán tavným lepidlom na štyroch stranách rovných panelov a na následné dokončovanie

• rám stroja vyrobený z ocele v skriňovej konštrukcii pre vysokú tuhosť a bez vibrácií

• otvory so žľabmi na vykladanie zvyšných triesok na podlahu

• pneumatické naklápanie kapovacích píl

• zariadenie na ochranu prítlačných valcov pred akýmikoľvek zvyšnými trieskami

• manuálne nastavenie tlačovej jednotky v podávači stroja s číselným zobrazením polohy

• automatického prenastavenie pri zmene hrúbky panelu

• ochranný kryt po celej dĺžke stroja s okienkom - prístup k pracovným jednotkám samostatné kryty: prvá s elektrickým blokovaním pre predfrézovaciu jednotku a lepiacu jednotku, druhá s elektromechanickým blokovaním pre všetky ostatné jednotky

• odsávacia hubica

• podperný valčekový dopravník na vonkajšej strane umiestnený po celej dĺžke stroja

• otočný ovládací panel v podávači stroja

• dotykový displej na pohodlné ovládanie:

- farebný dotykový display minimálne 12 “

- grafické znázornenie všetkých procesorových jednotiek a ich stavu

- grafická simulácia operácií obrábania, ktoré sa majú vykonať na každej strane panelu

- pracovné programy s konfiguráciou priamo operátorom

- riadenie procesorových jednotiek a automatická aktivácia motorov

- kompletné ovládanie stroja

- nastavenie a regulácia teploty nádoby na lepidlo

- voľba pre pozdĺžne a priečne obrábanie

- diagnostika pre odstránenie možných chýb

- štatistiky absolútnych údajov a jednotlivých spracovaní: počet kusov, spotreba hrany, prevádzkové hodiny stroja,

- merania možné zvoliť v mm

• automatický cyklus vyprázdňovania (so zberom zvyškového lepidla)

• automatické uzamykanie systému pri núdzovom zastavení stroja

• rýchloupínací systém pre výmenu tavnej vaničky

• krátka doba ohrevu lepidla

• kompatibilné s použitím EVA a PU lepidla

• semafor pri vstupe

• hrúbka olepovaného dielca – 8-60 mm

• rýchlosť podávania min 18m/min

• rozstup medzi dvoma po sebe idúcimi dielcami maximálne 610 mm

• minimálna šírka dielca 95 mm

• stroj musí obsahovať agregáty: pred frézovací agregát- 2 x D100, H45, tavný agregát s nánosom lepidla a spodný vypušťaním, nožnice, kapovací agregát s naklápaním 0-15 stupňov, Frézovací agregát- 3 pneu pozície, multifunkčný 2 motorový rožkovací agregát, vrátane funkcie pozdĺžneho frézovania, 2 pneu pozície, rádiusová cidlina, prískok-odskok, plošná cidlina na lepidlo prískok-odskok, čistiaci a leštiaci agregát s kartáčovými kotúčmi

• 3 x nástrek na čistenie dielcov

• riadiaci systém umožňujúci minimálne 100 upraviteľných olepovacích programov a minimálne 6 programov s rýchlym nastavením

• elektrické polohovanie horného prítlačného valca

Ďalšie požiadavky:

• stroj spĺňa európsku bezpečnostnú normu

• manuál v slovenskom alebo anglickom jazyku

• konečná cena zahŕňa dopravu, inštaláciu/montáž a zaškolenie

• záručná doba min. 2r

• bezplatný servis „počas záručnej doby“

*Príloha č. 2 Zmluvy – Návrh uchádzača na plnenie kritérií*

**Vec: Návrh uchádzača na plnenie kritérií**

**Dotovaná osoba:**

Ján Haluška - Hamannax

Za Vŕšok 230, 976 69 Pohorelá

IČO : 32227507

IČ DPH: SK 1020565898

**Názov zákazky:**

**Nákup technického zariadenia – jednostranná automatická olepovačka s invertorom**

**Uchádzač**

Názov: ......................................................................

Sídlo: ......................................................................

IČO: ......................................................................

Platca DPH: áno/nie1

1- uviesť relevantné

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| **Predmet zákazky: Nákup technického zariadenia – jednostranná automatická olepovačka s invertorom** |  |  |  |
| Ján Haluška - HamannaxSídlo: Za Vŕšok 230, 976 69 Pohorelá  |  |
| **Názov položky** | **MJ** | **model/typ, resp. značka** | **Počet MJ** | **Cena za MJ bez DPH** | **Cena za MJ s DPH** | **Cena spolu bez DPH** | **Cena spolu s DPH** |  |
| **Jednostranná automatická olepovačka s invertorom** | ks |  | 1 |  |  |  |  |  |
| **Cena spolu s DPH (resp. konečná cena)** |  |  |
|  | \* Ak uchádzač nie je platcom DPH, uvedie navrhovanú celkovú (zmluvnú) cenu ako cenu bez DPH. Na skutočnosť, že nie je platcom DPH upozorní v ponuke. |  |

**Podpis a pečiatka ……………………………………………**

**Čestné prehlásenie uchádzača**

Dolu podpísaný čestne prehlasujem že:

1. Riešenie uvedené v tejto cenovej ponuke zodpovedá svojimi parametrami špecifikácii a požiadavkám na predmet zákazky a požadovaným náležitostiam uvedeným vo Výzve.
2. Cena predmetu zákazky za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zmluvy, pričom do ceny sú zahrnuté všetky náklady spojené s požadovaným predmetom zákazky.

V ................................. dňa .................................

Podpis a pečiatka ……………………………………………